Carter Hutton

**Carter Hutton** (* 19. december 1985, Thunder Bay, Ontário, Kanada) je kanadský bývalý profesionálný hokejový brankár, ktorý v National Hockey League pôsobil vo viacerých kluboch.

## Kariéra
Carter Hutton bol hviezdnou kanadskej juniorskej súťaže SIJHL, kde bol v roku 2006 vyhlásený za najlepšieho brankára. Napriek tomu však nebol draftovaný do NHL a v rokoch 2006-2010 nastupoval v najvyššej severoamerickej univerzitnej lige NCAA. 

V roku 2010 podpísal skúšobný kontrakt s Philadelphiou Flyers, ale v prvom tíme sa nepredstavil. V nasledujúcom roku podpísal ďalšiu skúšobnú zmluvu, tentokrát so San Jose Sharks. Ani tu sa nepredstaví v prvom tíme a sezónu 2010/2011 trávi v American Hockey League v tíme Worcester Sharks. 

V lete 2011 prichádza do organizácie Chicaga Blackhawks a pôsobí vo "farmárskom" tíme Rockford IceHogs. Vo februári 2012 podpisuje dvojcestnú zmluvu a následne ju predlžuje o ďalší rok. 

Debut v NHL Hutton zažil 27. apríla 2013, keď sa v drese Blackhawks postavil proti St. Louis Blues. Chytil 25 z 28 striel a Chicago zápas prehralo 1:3. Bol to jediný zápas, ktorý Hutton v tíme odchytal. 

V lete 2013 podpísal jednoročný kontrakt s Nashvillom Predators, kde štyri sezóny pôsobil ako náhradník Pekku Rinne. V sezóne 2013/2014 dokonca, kvôli zraneniu Rinneho, nastupoval ako prvý brankár tímu. Celkovo za Predators odchytal 75 zápasov, 33 vyhral a udržal si 91,0% úspešnosť zákrokov.
vľavo|náhľad|Hutton v drese St. Louis Blues

Jeho ďalším pôsobiskom v roli náhradníka bol tím St. Louis Blues, kde strávil dva ročníky. Sezóna 2017/2018 bola jeho najúspešnejšou v kariére, keď v 32 zápasoch udržal 2,09 priemer inkasovaných gólov na zápas a 93,1% úspešnosť zákrokov. V oboch z týchto metrík bol vôbec najlepší v lige. 

V lete 2018 podpísal svoj najväčší kontrakt v kariére s tímom Buffalo Sabres, kde mal obsadiť pozíciu "jednotky". Tú zastával iba v prvej sezóne, neskôr bol z nej vytlačený Linusom Ullmarkom. Jeho výkonnosť sa zároveň výrazne prepadla. Zatiaľčo v prvej sezóne v Buffale odchytal 50 zápasov a mal 90,8% úspešnosť zákrokov, v poslednej (2020/2021), odchytal iba 13 s 88,6% úspešnosťou zákrokov.

Jeho posledným pôsobiskom v NHL bol klub Arizona Coyotes. Hneď v úvode sezóny 2021/2022 Hutton v ich drese odchytal 3 zápasy, v ktorých však nepredviedol dobré a výkony a navyše utrpel rozsiahle zranenie. Vo februári 2022 bol síce ešte vymenený do Toronta Maple Leafs, ale zranenie mu zabránilo v možnosti návratu. V nasleudjúcom lete ukončil profesionálnu hráčsku kariéru.

## História zmlúv v NHL

*ročná výška platu zarátaná do platového stropu na úrovni NHL*

***jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy*

## Štatistiky

*Počet zápasov (Z), Priemer inkasovaných gólov na zápas (GAA), výhry (V), prehry (P), prehry po predĺžení alebo nájazdoch (PP), percentuálna úspešnosť zákrokov (SV%), čisté konto (SO)*

## Referencie

Kategória:Kanadskí hokejisti
Kategória:Kanadskí hokejoví brankári
Kategória:Brankári Chicago Blackhawks
Kategória:Brankári Nashville Predators
Kategória:Brankári St. Louis Blues
Kategória:Brankári Buffalo Sabres
Kategória:Brankári Arizona Coyotes
Kategória:Hráči Rockford IceHogs
Kategória:Osobnosti z Thunder Bay